ફિલ્મનો હીરો પ્રેમજી ગે નથી, પણ ગૌણ ગુણો ધરાવે છે અને આ હીરોના છપ્પનની પહોળી છાતી ધરાવતા મદર્‍ પિતાને આવો નમાલો દીકરો હોવાનું અત્યંત દુ:ખ છે. ફેમિનાઇન જેસ્ચર ધરાવતા પ્રેમજીને સેક્સ્યુઅલી અબ્યુઝ કરવામાં આવે છે અને પછી ફિલ્મમાં સર્જા‍ય છે અનેક વમળો. ના, એકાએક પ્રેમજી મૅચો મૅન અને સ્ટ્રૉન્ગ નથી બની જતો. એક પછી એક ઊઘડતાં લેયર્સ સાથે સાવ મોળા વલણના પ્રેમજીની અંદર ધરબાયેલી શક્તિ ખીલી ઊઠે છે અને પોતાની બુદ્ધિશક્તિથી તે હીરો બને છે અને એ જોતાં જ તમારા-મારા જેવા અનેક સામાન્ય લોકોની અંદર પ્રોત્સાહનનું ઝરણું ફૂટી નીકળે છે. પણ મરદ બનવા મૂછો નહીં, જિગર જોઈએ અને એ પણ ખોટાની સામે થવાનું જિગર એવું દર્શાવવા માગતા ડિરેક્ટર-કમ-રાઇટર વિજયગિરિ બાવા સફળ રહ્યા છે. જોકે આવા ઑફબીટ સબ્જેક્ટ માટે એક મહિલા પ્રોડ્યુસર તરીકે ટ્વિન્કલ વિજયગિરિની પારખુ નજર પણ દાદ માગી લે એવી ચોક્કસ ગણી શકાય.